《南山积雪》
宋代·吴栻

皎洁凌空似玉山，深秋常见羽人还。高低望处峰千叠，远近看来月一湾。

影射长天迷素鹤，光浮浅水失群鹇。堪将此地千峰雪，置问巴陵伯仲间。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。